Assessoría JAP-Creació d'empreses y alta autònoms\nA l'Àrea de Creació d'empreses i alta d'autònoms al Baix Llobregat, Assessoria JAP t'assessora sobre la forma jurídica més adequada per a l'activitat a desenvolupar. A més t'acompanya en el procés proporcionant-te un assessorament integral adaptat a les teves necessitats.\nCreació d'Empreses y Alta d'Autònoms\nSocietat Limitada Exprés: Som punt PAE (Punt d'Atenció a l'Emprenedor), per la qual cosa estem autoritzats pel Ministeri d'Indústria, Energia i Turisme, per realitzar tots els tràmits per a la constitució de la seva societat a través de la xarxa CIRCE.\nUna vegadareservada la denominació social, en 48 hores, podrà disposar del CIF provisional i començar a operar.\nSocietats Civils Privades: Creació de societats de dos o més socis mitjançant contracte privat sense necessitat de Notari o Inscripció en el Registre Mercantil (excepte quan s'aportin béns immobles o drets reals és necessària la constitució per escriptura pública). Es pot utilitzar la capitalització de la desocupació per invertir en ella, així com obtenir subvencions de la Seguretat Social.\nAutònoms: Realitzem l'alta immediata en l'Agència Tributària així com en el Règim de Seguretat Social corresponent. També tenim l'opció de tramitar-los com a punt PAE a través d'un DUE (Document Únic Electrònic)


Jutjats Socials de Barcelona. Establiment de jutges de reforç\nUs informem que ha estat acordat als Jutjats Socials de Barcelona establir un reforç assignant tres Magistrats de reforç, dos Lletrats de l’Administració i un equip de funcionaris. Aquesta mesura té una durada de sis mesos prorrogables. Per part de l’ICAB havia estat manifestada la necessitat d’adoptar mesures a fi de millorar l’actual situació de retard fins a l‘assenyalament de vista.\nAquests Jutjats entraran al repartiment i es faran càrrec d’assumptes de nova presentació, està previst que puguin absorbir un 10% de la nova entrada de cadascun dels 30 Jutjats sentenciadors. L’objectiu és aconseguir avançar les dates de celebració de les vistes.\nPer raons d’espai, aquest nou equip està situat a l’edifici C de la Ciutat de la justícia – Planta 13- i les seves vistes se celebraran a les sales 314, 315 i 316- de l’edifici C.


Cardedeu recull firmes per reclamar al Govern una Creu de Sant Jordi per al Viver de Bell-lloc | NacióGranollers\nCardedeu recull firmes per reclamar al Govern una Creu de Sant Jordi per al Viver de Bell-lloc\nEs pot signar a través d'Internet o en diversos equipaments públics\nper Redacció , 12 de novembre de 2013 a les 13:15 |\nL'últim ple de l’Ajuntament de Cardedeu va aprovar sol·licitar a la Generalitat l'atorgament de la Creu de Sant Jordi a l'entitat Associació per a la Integració Social del Deficient (AISD) Viver de Bell-lloc, amb seu al municipi vallesà i que fa 30 anys treballa de manera exemplar per a la integració social i laboral de persones amb discapacitat. Per això, ara el Consistori demana la col·laboració de la ciutadania a través de la recollida de signatures, que es poden trobar a equipaments municipals, edificis públics i a establiments comercials del municipi.\nTambé es poden descarregar els fulls de signatures a Internet i fer-les arribar a l'Ajuntament. A més, es pot firmar digitalment amb signatura electrònica a través d'aquest enllaç situat a la pàgina web de l'Ajuntament. La recollida de signatures finalitzarà el 17 de gener de 2014. La Creu de Sant Jordi és el màxim distintiu amb el que la Generalitat reconeix els mèrits d’aquelles persones i entitats que, com el Viver de Bell-lloc, han destacat notablement per la seva tasca cívica i social.\nAISD treballa des de 1982 per a la inserció laboral i social de persones amb qualsevol tipus de deficiència. Al llarg de tots aquests anys s’ha convertit en un referent per a la integració de persones amb discapacitat del Vallès Oriental, i molt especialment de Cardedeu, donant exemple i demostrant fins a on pot arribar una entitat amb un fort compromís cívic i social. "AISD Viver de Bell-lloc és d'aquelles entitats que, des de l’esforç i la il·lusió ha desenvolupat una immensa i impagable tasca al servei de Cardedeu. No podem més que sentir-nos orgullosos de comptar amb una entitat com aquesta en el nostre poble", sentencien des del Consistori.\nPolítica, viver, bell-lloc, Cardedeu, creu, Viver de Bell-lloc, Sant Jordi


L´Ajuntament de Moncofa es bolca a ajudar a la tornada al col·legi més segura en l´Avel·lí Corma – Ayuntamiento Moncofa\nEL consistori duplicarà el servei de neteja amb un nou torn en el centre i en les noves aules de l´Escola Matinera\nAna Gracia: “Bolquem els nostres recursos en un inici de curs segur, també estem a l´espera que Conselleria ens autoritze a introduir el servei d´Infermera Escolar\nMoncofa, 31 d´agost de 2020.- L’Ajuntament de Moncofa intensificarà la neteja i desinfecció del col·legi Avel·lí Corma durant tot el curs escolar com a part de la seua actuació de prevenció anti covid-19. Així, el consistori doblarà el servei de neteja en el centre ampliant aquest servei diari a un segon torn a les 11.30 hores per a tornar a desinfectar tots els vàters, lavabos, poms de les portes i passamans de les escales com a zones comunes del centre amb més risc de contagi. A més, també es desinfectaran diàriament les zones d’entrades al centre a més de les zones d’entrades en les dues guarderies de Moncofa.\nLa regidora d’Educació, Ana Gracia, ha explicat que “activarem tots els recursos a l’abast de l’Ajuntament per a ajudar al fet que les famílies de Moncofa comencen aquest curs escolar amb les màximes garanties de seguretat per als seus fills. Sabem que l’educació no és la nostra competència, però ajudarem en tot el que estiga a la nostra mà per a propiciar les millors condicions per a la tornada al col·legi dels xiquets i xiquetes de Moncofa”.\nEn aqueix sentit, la regidora ha anunciat que “a més, estem a l’espera que Conselleria ens aprove la competència impròpia per a poder incloure el servei d’Infermeria Escolar al col·legi, i així poder atendre els seus 500 alumnes i més de 40 mestres”.\nReforç de neteja també en l’Escola de la Música\nL’Ajuntament de Moncofa ampliarà també la neteja a les dues noves aules per a la Escola Matinera que estan situades en l’edifici de la Escola de la Música.\nSegons ha informat la regidora, “l’AMPA es va posar en contacte amb l’Ajuntament per a demanar-nos si podrien utilitzar-les. De manera immediata, des de l’Ajuntament ens vam posar en contacte amb la SUM Santa Cecília per a informar-los i quadrar horaris, ja que la neteja ha de fer-se dues vegades al dia. Farem una a primera hora del matí perquè els xiquets i xiquetes de la matinera ho tinguen net i desinfectat, i una altra al final del matí perquè els alumnes de l’escola de la música també ho gaudisquen en perfectes condicions de neteja i desinfecció”.


Lleida concentra un terç dels nous casos de coronavirus a Catalunya - Regió7 :: El Diari de la Catalunya Central\nLes funeràries informen de quatre nous morts per covid-19 les últimes hores · A les comarques centrals els casos confirmats ja són 6.680\nacn | barcelona 07.07.2020 | 14:02\nUna dona entra en llitera a l'hospital Arnau de Vilanova de Lleida | REUTERS\nUna dona entra en llitera a l'hospital Arnau de Vilanova de Lleida\nLes funeràries han reportat quatre nous morts per covid-19 a Catalunya en les últimes hores, segons l'últim balanç de Salut, tres més que les informades dilluns. Això situa la xifra global de víctimes en 12.596. S'han detectat 267 nous casos positius testats (91 més que en l'últim balanç), i el total puja a 73.597. D'aquest augment, 83 casos són de Lleida i 107 de la ciutat de Barcelona. D'entre les víctimes, 6.874 persones han mort en hospital o centre sociosanitari (2 més), 4.099 en una residència (igual) i 796 al domicili (les mateixes), mentre que les no classificades per falta d'informació són 827 (2 més). Fins ara hi ha hagut 4.164 persones ingressades greus, 4 més en les últimes 24 hores, i actualment n'hi ha 45, les mateixes.\nPel que fa a la retrospectiva de casos, n'hi ha 40 de dilluns, 95 del diumenge i 141 de dissabte. D'aquests, corresponen a la regió de Lleida 16 positius del dia 6 de juliol, 69 del dia 5 i 72 del dia 4. Pel que fa a les morts, del 4 de juliol n'hi ha reportades dues, tres del dia 3 i tres més del dia 2 de juliol.\nEn les residències de gent gran, hi ha 15.059 casos confirmats. Són 14 casos més respecte als que va informar el Departament de Salut dilluns. Hi ha 543 professionals aïllats per sospita o per confirmació de covid-19.\nPel que fa al nombre d'altes hospitalàries des de l'inici de la crisi, n'hi ha hagut 39.937, 46 més que les informades fa 24 hores.\nAixí es distribueixen els nous casos\nPer territoris, a Lleida han crescut en 83 casos, arribant als 4.041. A Barcelona ciutat hi ha 19.998 casos confirmats, 107 més que fa 24 hores. A l'àrea metropolitana nord n'hi ha 17.537, i a la metropolitana sud, 13.514. A la Catalunya Central són 6.680 els confirmats. A Girona hi ha 7.179 positius. En el cas del Camp de Tarragona, se n'han registrat 2.211 persones amb coronavirus confirmades. A l'Alt Pirineu i Aran creixen fins als 485 casos confirmats, i a les Terres de l'Ebre en mantenen en 340.\nD'entre tots aquests, Barcelona ciutat registra 3.728 casos confirmats en residències. A l'àrea metropolitana nord se n'han registrat 3.651, mentre que a l'àrea metropolitana sud n'hi ha 3.043. A la Catalunya Central es mantenen amb 1.698 residents confirmats i a Girona n'hi ha 1.693. A les residències del Camp de Tarragona hi ha hagut 473 casos positius confirmats, i a Lleida 608. En el cas de l'Alt Pirineu i Aran, continuen amb 89 casos confirmats en les residències, mentre que a les Terres de l'Ebre segueixen amb 20.\nPel que fa a les defuncions, a la ciutat de Barcelona han mort 4.260 persones, entre positius i sospitosos, 2.347 en hospitals i centres sociosanitaris, 1.322 en residències, 282 en domicilis i 309 no classificats; a la zona metropolitana nord hi ha 2.897 morts, 1.577 en hospitals i sociosanitaris i 1.046 en residències, a banda de 132 no classificats i 142 en domicilis. La xifra total de morts a la regió metropolitana sud se situa en 2.353. D'aquests, 1.430 han mort en un hospital o centre sociosanitari, 773 en residències, 96 en domicilis, i 54 no estan classificats.\nSanitat registra quatre morts i 124 infectats des d'ahir.


Blogs » Escola Sant Marc\nUn recull de fotos de totes les activitats i el dia a dia dels alumnes més petits de l'escola: P3, P4 i P5.\nHi trobaràs tots els tallers, les imatges i els videos de les activitats dels alumnes de 1r, 2n i 3r.\nEs mostren les xerrades, tallers i activitats que realitzen els més grans de l'escola: 4t, 5è i 6è.\nBlog per mostrar les activitats que es treballen a les classes de llengua estrangera Anglesa.\nTreballem diferents aspectes mediambientals per tal de tenir una actitud responsable i respectuosa amb el medi natural i el nostre entorn.\nAquest blog vol ser una finestreta oberta on poder mostrar tot allò que es fa a la classe de música, a les trobades corals i festes on la música és la gran protagonista.\nAquest blog ens explicarà les activitats i esports que treballem a l'hora d'educació física


Indomador - Teatre Auditori de Granollers\nPortada > Programació > Temporades > Temporada 2015-2016 > Indomador\nDivendres 19 de febrer, a les 21:00\nIndomador és una aposta pel risc constant, un espectacle de circ que ens mostra la força incontrolable que tots tenim a dins i que ens connecta amb la nostra animalitat més profunda. Benvinguts a l’hilarant món d’Animal Religion, una de les companyies de circ contemporani catalanes més transgressores del moment.\nVerticals, equilibris, acrobàcia amb talons, sabates de claqué, rodes, mímica corporal, joc d’ous... tot això és Indomador! Un espectacle d’Animal Religion, una de les companyies catalanes de circ contemporani més transgressores del moment, que va rebre el Premi Zirkolika com a companyia revelació.\nIndomador fusiona el circ contemporani, la dansa i la música utilitzant el concepte de l’animal com a punt de partida. L’artista Quim Girón es transforma en aquest sorprenent espectacle en el gall intel·ligent i masclista de entre totes les gallines, en una vaca maternal que es passeja amb talons de forma seductora, en un porc innocent i equilibrista i en un poltre completament indomable. Ambigüitat sexual en una hilarant crítica al mascle a través d’una expressió corporal esforçada, acrobàcies entusiastes i una aposta pel circ constant.\nUn espectacle de circ surrealista, enginyós, divertit i apte per a tota la família, que ens portarà a la confusió... Què és ser mascle i que és ser femella? On és l’animal? Qui domina a qui? Una dansa entre el masculí i el femení i un viatge cap a les emocions i la reflexió.\nIdea original i interpretació: Quim Girón\nMirada exterior: Alba Serraute\nConversa amb la companyia en finalitzar l’espectacle.\nLloc: Teatre Auditori


Charles Fort - Viquipèdia, l'enciclopèdia lliure\nPer a altres significats, vegeu «Charles Fort (Irlanda)».\nCharles Fort en 1920.\n6 d'agost de 1874\nAlbany, Nova York, EUA\n3 de maig de 1932(1932-05-03) (als 57 anys)\n(1919) The Book of the Damned (en)\nCharles Hoy Fort (Albany, 6 d'agost de 1874 - Nova York, 3 de maig de 1932) va ser un escriptor i investigador de fenòmens anòmals estatunidenc. Avui, els termes «Forteà» i «Forteana» són utilitzats per caracteritzar diversos fets paranormals. Els llibres de Fort encara hui dia són impresos i comercialitzats amb normalitat.\n2 El llibre dels condemnats\n3 L'herència de Fort\nCharles Hoy Fort va nàixer el 1874 a Albany, Nova York, d'ascendència holandesa. Tenia dos germans més joves, Clarence i Raymond. El seu pare tenia un caràcter autoritari: Many Parts, l'autobiografia inèdita de Fort, relata alguns exemples de maltractaments- incloent-hi maltractament físic- de banda del seu pare. Alguns observadors (com el biògraf de Fort Damon Knight) han suggerit que el recel de Fort cap a l'autoritat té les seves arrels en el tractament rebut per part del seu pare. En qualsevol cas, Fort desenvolupà un fort sentit d'independència en la seua joventut.\nA la seua joventut, Fort va experimentar un interès pel naturalisme, i va col·leccionar closques d'animals marins,minerals i ocells. Curiós i intel·ligent, el jove Fort no excel·lia en l'escola, encara que era prou enginyós i amb un gran coneixement sobre el món - obtingut a partir de la lectura.\nAixí, als 18 anys, Fort va abandonar Nova York per iniciar una volta al món amb l'objectiu de "posar una mica de capital al banc de l'experiència". Va viatjar a través de la costa occidental dels Estats Units, Escòcia, i Anglaterra, fins a caure malalt a Àfrica Austral. De tornada a casa, va ser cuidat per Anna Filing, una xica que havia conegut durant la seua infantesa, amb qui es casaria el 26 d'octubre, de 1896. Anna tenia quatre anys més que Charles i malgrat no tenir massa interès per la literatura,era una amant del cinema i dels periquitos. Més tard es mudarien a Londres durant dos anys, on el seu èxit com a escriptor de contes seria intermitent entre períodes on Charles patí pobresa i depressió.\nEl 1916, una herència d'un oncle donava a Fort suficients diners com per deixar les seues diverses feines mal remunerades per poder escriure a jornada plena.\nFort va escriure deu novel·les, encara que només una,The Outcast Manufacturers (1909) va ser publicada. Tot i que les ressenyes van ser principalment positives, el relat no va tenir èxit comercial. El 1915, Fort començava a escriure dos llibres, titulats X i Y, el primer tractava sobre la idea que els habitants de Mart estaven controlant esdeveniments a la Terra, i el segon amb el postulat d'una civilització sinistra existent en el Pol Sud. Aquests llibres cridaren l'atenció de l'escriptor Theodore Dreiser, que intentà publicar-los, però va ser infructuós. Dessolat davant aquest fracàs, Fort va cremar els manuscrits, però es refaria aviat per començar treballar en el llibre que canviaria el curs de la seua vida, El Llibre dels condemnats (The Book of the Damned) (1919) que Dreiser va ajudar perquè arribés a impremta. El títol es referia a fets "maleïts" que Fort havia recollit, fenòmens que la ciència no podria explicar els rebutjava o ignorava.\nL'experiència de Fort com a periodista, ajuntat amb un enginy format durant tota una vida anant a contracorrent, el preparaven per al seu treball diari, punxant les pretensions dels positivismes científics i la tendència dels periodistes i editors de diaris i diaris científics per racionalitzar allò científicament incorrecte.\nEl llibre dels condemnats[modifica]\nEl llibre dels condemnats, la seua obra més coneguda, és un conjunt de fets menyspreats per la ciència ortodoxa. Recopilar i publicar un catàleg amb 25 mil entrades de fenòmens inexplicables fins aleshores, que anava classificant en caixes de sabates, com són pluges de granotes, precipitació de grans trossos de gel, fang, carn i sofre; neu negra; boles de foc; cometes capritxosos, desaparicions misterioses, meteorits amb inscripcions estranyes, rodes lluminoses al mar; llunes blaves, sols verds; aiguats de sang. Fort, com els científics que criticava, reivindicava la supremacia dels "fets".\nH. P. Lovecraft considerava a Fort un dels seus mestres, i autors d'assaigs antropològics com Pauwels i Bergier reconeixen haver utilitzat el mètode fortià de cerca per gestar la seva famosa obra "El retorn dels bruixots".\nL'herència de Fort[modifica]\nTant la seva personalitat, com les idees que va treballar al llarg de la seva vida, van atraure l'interès dels seus coetanis, fins al punt que un grup d'intel·lectuals britànics va fundar la"Societat Charles Fort", que publicaria la revista Doubt, recopilant els treballs de l'arxiver i molts dels seus "fets condemnats". Tant la revista com la societat van desaparèixer en 1959.\nPosteriorment, el testimoni va ser recollit per la International Fortean Organization, que fins a 1997 va editar la revista INFO Journal. Des d'aleshores, aquesta societat només es mostra activa organitzant diversos simposis i trobades entre forteanistes.\nPer la seva banda, des de 1973 es publica a la Gran Bretanya Fortean Times, una revista bimensual dedicada a les temàtiques forteanes, que anualment organitza les anomenadesFortean Times Unconventions, en què es reuneixen tota mena d'aficionats als misteris i als successos estranys. Qui ha mantingut viva a nivell individual la flama dels fenòmens fortians ha estat l'escriptor nord-americà William R. Corliss, autor d'una vintena de recopilacions de fets presumptament inexplicats, agrupats per temàtiques, que reben el nom col·lectiu de Sourcebook Project.\nThe Outcast Manufacturers (novel·la), 1906\nMany Parts (autobiografia inèdita)\nThe Book of the Damned, Prometheus Books, 1999, ISBN 1-57392-683-3, primera edició: 1919.\nNew Lands, Ace Books, primera edició: 1923. ISBN 0-7221-3627-7\nLo!, Ace Books, primera edició: 1931. ISBN 1-870870-89-1\nWild Talents, Ace Books, primera edició: 1932. ISBN 1-870870-29-8\nComplete Books of Charles Fort, Dover Publications, New York, 1998, ISBN 0-486-23094-5\nHi ha molt pocs llibres escrits sobre Fort. La seua vida i treball han estat gairebé completament ignorats pels principals estudiosos, i els llibres escrits sobre ell són exposicions principalment biogràfiques sobre la vida de Fort i les seues idees.\nGardner, Martin té un capítol en Charles Fort en el seu 'Fads and Fallacies in the Name of Science 1957; Dover; ISBN 0-486-20394-8.\nKnight, Damon, Charles Fort: Prophet of the Unexplained és un recurs biogràfic datat però valuós, que detalla la primera vida de Fort, el seu període pre-'Forteà'.\nMagin, Ulrich, Der Ritt auf dem Kometen. Über Charles Fort és similar al llibre de Knight, en llengua alemanya, i conté capítols més detallats sobre la filosofia de Fort.\nA Wikimedia Commons hi ha contingut multimèdia relatiu a: Charles Fort\nOrganització Forteana Internacional\nTopFoto - Representant L'Arxiu Fotogràfic Forteà\nel Diccionari de L'Escèptic: Charles Fort\nObtingut de «https://ca.wikipedia.org/w/index.php?title=Charles_Fort&oldid=20821925»\nLa pàgina va ser modificada per darrera vegada el 27 feb 2019 a les 16:40.


Després de la vaga, acord final a la rotativa del Grupo Z - SPC Sindicat de Periodistes de Catalunya - Sindicat de Professionals de la Comunicació\nInici/Notícies/Després de la vaga, acord final a la rotativa del Grupo Z\nLa vaga i les mobilitzacions dels treballadors de Gráficas de Prensa Diaria (GPD) –la rotativa del Grupo Z– ha acabat amb un èxit força notori per part dels treballadors. El comitè d’empresa i la direcció de GPD han formalitzat aquesta setmana l’acord final que millora amb escreix les condicions inicials que oferia el Grup Z arribant al 80% del que haurien les indemnitzacions en cas d’acomiadament improcedent.\nL’ERO presentat per GPD era resultat de la decisió del Grupo Z de tancar la rotativa, operació que forma part de l’acord entre Antonio Asensio Mosbah i Prensa Ibérica per la venda del primer al segon del hòlding editor entre altres d’El Periódico de Catalunya i de l’Sport. Davant la irreversibilitat d’aquesta decisió, els treballadors de la planta impressora van demanar les millors condicions possibles per a la seva sortida, cosa a la qual l’empresa va respondre amb una oferta molt a la baixa.\nAixò va provocar la convocatòria de vaga per part de la plantilla –amb 53 persones– i diverses mobilitzacions. La vaga va provocar que El Periódico i l’Sport no fossin distribuïts a Catalunya durant uns dies. La darrera de les accions de protesta va ser dijous 16 de maig davant la seu de La Caixa, una de les màximes creditores de Grup Z i entitat que controlava de facto la gestió del hòlding. L’endemà, segons explicar el comitè d’empresa, va haver-hi una nova oferta a la plantilla a partir de la qual s’ha bastit aquest acord final.\nLes publicacions del Grup Z se seguiran imprimint a GPD fins al pròxim 31 de maig, data a partir de la qual es començarà a fer a Cre-A (rotativa del Grup Godó) l’edició en castellà d’El Periódico de Catalunya, i a Imprintsa, l’edició en català i l’Sport. Aquesta segona ja pertany a Prensa Ibérica i és on s’imprimeix Regió 7 i Diari de Girona, els dos rotatius que el Grup Moll ja tenia a Catalunya.


‘GREY’S ANATOMY’ ES RENOVA PER A LA TEMPORADA 18, ELLEN POMPEO TINTA EL NOU CONTRACTE - BLOC\npaís amb més taxa d’alcoholisme\nquantes oz un got\nQuè és tenir en compte les vostres p i q?\nquants carbohidrats té el vi\nés fat fat una cervesa artesana\nquant de temps es pot deixar oberta una ampolla de vi\nEls metges hi són, i s’hi queden un any més. Quadre de puntuació de renovació de televisió de 2021 Inicia la galeria\nArran de Grey’s Anatomy La protagonista Ellen Pompeo va signar un nou contracte per continuar interpretant a Meredith Gray almenys un any més, ABC ha renovat el drama mèdic més ben valorat per a una 18a temporada ( sense membre del repartiment de llarga data Jesse Williams ). A més, la xarxa va anunciar dilluns una renovació per a sèries de germans Estació 19 , que tornarà aquesta tardor per cinquena temporada. Mentrestant, el showrunner Krista Vernoff seguirà al capdavant dels dos espectacles.\nGrey’s continua regnant com la sèrie de guions més ben valorada i més vista d’ABC, amb una mitjana de 1,1 demostracions i 5,3 milions d’espectadors setmanals (en números Live + Same Day). Estació 19 ocupa el número 2 de les dues mesures.\nLa tardor passada, Pompeo, el contracte del qual estava previst que caduqués aquest estiu, va afegir combustible a l’Is Grey’s a prop de la meta ?! es va disparar quan va dir que la 17a temporada actual del programa podria acabar-se, i va afegir: 'No sabem quan finalitza l'espectacle encara'. Però la veritat és que aquest any podria ser-ho. Vull dir, aquest és l’últim any del meu contracte ara mateix ... No sé que aquest és l’últim any? Però molt bé podria ser-ho.\nVa ser al maig de 2019 que Pompeo va entregar el seu contracte actual de titular que, segons els informes, li va pagar 550.000 dòlars per episodi al nord. Segons els informes, l'actriu va rebre un altre augment salarial significatiu durant la temporada 18. El nostre pub germà THR també informa que Chandra Wilson i James Pickens Jr., membres del repartiment d’OG, han tancat noves operacions lucratives per a la temporada 18.\nEls escriptors, directors, repartiments i equips de Grey’s Anatomy i Estació 19 Va treballar tan dur per donar vida a aquests espectacles la temporada passada, va dir Vernoff en un comunicat. Mantenir-se segur al plató tot rendint homenatge als herois de primera línia i als primers auxilis ha estat un repte i un privilegi. M’ha deixat veritablement impressionat, sobretot pels nostres incansables equips, mentre reinventaven la roda de producció de TV. Gràcies a ABC i ABC Signature pel suport i l'associació extraordinària durant aquesta temporada sense precedents. Estem molt agraïts per l’oportunitat d’explicar més històries.\nAfegit Craig Erwich, president d’ABC Entertainment: Estació 19 i Grey’s Anatomy hem fet un treball increïble d’homenatjar herois de la vida real donant al públic una mirada inflexible sobre una de les històries mèdiques més grans del nostre temps. Krista i el seu equip d’escriptors han continuat oferint la contundent i compassiva narració d’històries d’aquests espectacles i han creat alguns dels moments més comentats de l’any a la televisió. Estem molt agraïts als nostres elencs i equips amb talent per la seva extraordinària feina que connecta amb els espectadors de tot arreu i esperem compartir moments encara més definitius amb els nostres fans la propera temporada.\nEl quadre de comandament de renovació 2021 de TVLine s’ha actualitzat per reflectir les recollides de Grey’s i Estació 19 .


Montilla susp�n tamb� en economia\nAquesta setmana ha tingut lloc la presentació pública, del president de la Generalitat, del programa econòmic per superar la crisi. L’anàlisi de la situació de dificultat econòmica i social és ben fàcil. Tothom coneix i, en molts casos, pateix la crisi en primera persona. No cal que en dediquem gaire més temps. D’això el president de la Generalitat en va parlar força!\nAllò que ara cal (ja fa setmanes) són mesures efectives per a que Catalunya en pugui sortir el més ràpidament possible i, fins i tot, que permetin reforçar el nostre posicionament econòmic al món. D’això, el president de la Generalitat en va parlar ben poc!\nA banda d’aquesta manca manifesta i ben preocupant d’accions i propostes per fer front a la crisi, hi ha un fet encara pitjor. Tenim un president que cita totes les mesures estructurals...


Roger i Sergi Serrano, dos germans futbolistes confinats junts | betevé\nRoger i Sergi Serrano, dos germans futbolistes units pel coronavirus\nEl confinament ha propiciat que Roger Serrano, jugador del Barça de futbol sala, convisqui amb Sergi Serrano, jugador del Sant Andreu\nDiumenge, 24 de Mai del 2020, a les 16.48\nEls germans Serrano juguen a futbol però a dos futbols diferents. El gran, en Roger, és jugador del Barça de futbol sala, mentre que el petit, en Sergi, juga a futbol onze amb la UE Sant Andreu. Tots dos vivien separats però el confinament pel coronavirus ha fet que hagin de tornar a conviure junts. A més a més, tots dos es preparen junts per als seus respectius play-off exprés. El Roger per guanyar la Lliga i el Sergi per pujar a Segona Divisió B.\nRoger Serrano: “Vaig veure que em tornaria boig”\nEn Roger Serrano va arribar de guanyar la Copa d’Espanya amb el Barça i en qüestió de dies es va veure confinat sol a casa seva. Reconeix que allò el va trasbalsar: “Vaig estar una setmana sol a casa i vaig veure que em tornaria boig“. Així que va decidir tornar a casa dels seus pares, on viu el seu germà Sergi.\nSergi Serrano: “M’ha collat molt físicament”\nEn Sergi Serrano fa broma quan parla de tornar a conviure amb el seu germà, però reconeix que li està anant bé ja que el colla molt amb el tema físic. Segons en Sergi, hi ha diferència perquè el Roger és professional i ell no. Després de setmanes fent bicicleta a casa i competició de sotanes al terrat, els dos germans van veure el cel quan van poder sortir a córrer. Això sí, reconeixen que els primers dies van arribar baldats a casa.\nDos play-off semblants però diferents\nTots dos germans es preparen per a un play-off exprés a partit únic. El Roger per guanyar la Lliga amb el Barça i el Sergi per pujar a Segona B amb el Sant Andreu. I tots dos li veuen pegues a aquest format. El Roger creu que no els beneficia perquè d’aquesta manera perden el factor pista que han lluitat durant tot l’any. Un Roger que molt probablement no seguirà al Barça la temporada vinent.\nEl TikTok dels germans\n— Lliga Nacional de Futbol Sala — Tercera Divisió


Resolució de 25 d'octubre de 2019 de la Universitat d'Alacant, per la qual es publica la llista provisional d'adjudicació de places resultat d'aplicar sobre els i les participants els criteris establits en el punt 7.2 de la Convocatòria de Mobilitat per a Docència Erasmus (Staff Mobility for Teaching Assignment - STA) durant el curs acadèmic 2019/20.\nLlista provisional d'assignació de places de l'acció KA103 que figura com a ANNEX 1 (pdf 289KB) d'aquesta resolució.\nLlista provisional d'assignació de places de l'acció KA107 que figura com a ANNEX 2 (pdf 198KB) d'aquesta resolució.\nLlista provisional d'assignació de places del Programa Propi d'Internacionalització que figura com a ANNEX 3 (pdf 202KB) d'aquesta resolució.\nSEGON.- Fins al 4 de novembre inclòs es podran presentar al·legacions contra aquesta resolució per a esmenar els errors o formular les reclamacions al fet que pertoqués (a saber, l'adjudicació de places).\nAlacant, 25 d'octubre de 2019


Les entitats socials alerten del perill que les residències concertades no puguin pagar sous\nRepresentants de 25 entitats s'han reunit a la conselleria de Benestar Social i Família per apropar posicions amb el Govern. De la reunió n'ha sortit l'acord de crear una comissió de seguiment de la crisi\nJOAN SERRA Barcelona 27/09/2011 20:32\nRepresentants de 25 entitats socials s'han reunit aquest dimarts al vespre amb el conseller de Benestar Social i Família, Josep Lluís Cleries, per debatre les conseqüències de la tisorada aplicada a les residències concertades. Les entitats socials li han traslladat l'estat de "preocupació" que ha provocat la mesura impulsada des de la conselleria d'Economia. "Ens deixen sense marge de maniobra", ha afirmat abans de la reunió Àngels Guiteras, presidenta de la Taula d'Entitats del Tercer Sector Social de Catalunya. Guiteras ha comentat que, sense les subvencions de setembre i octubre pels serveis prestats, moltes entitats patiran per pagar els sous dels treballadors de les residències. Un 75% de les despeses d'aquests centres són per pagar nòmines.\nEl tercer sector, que no ha sabut detallar quantes places de residència resultaran afectades per la mesura, demana a Cleries la convocatòria d'una taula de negociació per mitigar els efectes de la mesura. Portaveus de Benestar han expressat que el conseller s'ha volgut reunir amb les entitats per transmetre "tranquil·litat". Benestar intentarà restablir el pagament a les entitats que presten serveis abans del mes de novembre. Cleries i les entitats socials han acordat, durant la trobada, crear una comissió de seguiment de la crisi. El conseller Cleries s'ha compromès a buscar solucions si hi hagués alguna entitat en situació econòmica greu.


Acte d'Investidura com a Doctor “Honoris Causa” de l'Excm. Sr. Dr. Enric Valor i Vives\nInici > Acte d'Investidura com a Doctor “Honoris Causa” de l'Excm. Sr. Dr. Enric Valor i Vives\nData d’investidura: 30 de de novembre de 1993.\nPadrí/ina: Dr. Manel Pérez Saldanya i Dr. Vicent Escrivá Peiró.\nEnric Valor i Vives va nàixer a Castalla en 1911.\nEstudia llengua i literatura catalanes de manera pràcticament autodidacta.\nAmb dinou anys comença a col·laborar amb la revista satírica El Tio Cuc, des d'on impulsa l'adopció de l'ortografia de l'Institut d'Estudis Catalans.\nEn temps de la República, intensifica la seua tasca com a periodista, escriptor i activista polític. Funda l'Agrupació Regionalista Alcantina, de caràcter nacionalista. Al mateix temps col·labora regularment en la premsa nacionalista valenciana, com El Camí, El País Valencià i La República dels Lletres.\nDes de molt jove, Enric Valor col·labora amb l'aportació de materials lèxics del valencià meridional per a la realització del Diccionari Català-Valencià-Balear. També és el principal difusor de l'ortografia fabriana i defensor de les normes de l'Institut d'Estudis Catalans adaptant-les a la modalitat valenciana. Títols com a Curs de llengua valenciana (1966), Millorem el llenguatge (1971), Curs mitjà de gramàtica catalana, referida especialment al País Valencià (1977) i La flexió verbal (1983), entre d'altres, han estat d'una gran importància per a l'ensenyament i la difusió de la llengua pròpia del País Valencià.\nDesprés de la guerra participa activament en tertúlies clandestines i entre 1966 i 1968 és empresonat. A partir de l'arribada de la democràcia, comença a reconèixer-se a Valor com un autor clàssic d'una gran autoritat gramatical.\nMembre de l'Institut de Filologia Valenciana, 1978\nPremi Sanchis Guarner de la Diputació de València, 1983\nPremi de les Lletres Valencianes de l'Ajuntament de València, 1985\nMembre de la Secció Filològica de l'Institut d'Estudis Catalans, 1986\nMembre del Consell Assessor de l'Institut Interuniversitari de Filologia Valenciana, 1987\nPremi d'Honor de las Lletres Catalanes, 1987\nSoci d'Honor i Vicepresident de la Associació d'Escriptors en Llengua Catalana\nDoctor Honoris Causa per la Universitat de València, 1993\nDoctor Honoris Causa per la Universitat de les Illes Balears, 1998\nDoctor Honoris Causa per la Universitat Jaume I de Castelló, 1999\nDoctor Honoris Causa per la Universitat d'Alacant, 1999\nDoctor Honoris Causa per la Universitat Politècnica de València, 1999


Hoka M Evo Jawz Trail Cct - Men | Aresta.com\nM EVO JAWZ TRAIL CCT - MEN\nCYAN CITRU X\nSabatilles tècniques de perfil baix, neutres i ultralleugeres per competicions de trail running de mitja distància sobre terreny variable, especialment gras.\n- Part superior amb teixit ripstop i un revestiment de reforços sintètics fusionats sense costures.\n- Entresola ferma (no rígida) ProFly™ de doble densitat d'espuma CMEVA, més tova al taló per l’absorció d'impactes i progressivament més dura cap a l’avantpeu per guanyar en propulsió. Excel•lent equilibri entre PROpulsió i PROtecció.\nLa seva estabilitat ajustada amb un perfil no gaire ample i el seu Drop reduït de 3 mm faciliten una bona dinàmica del moviment.\n- Sola de gran tracció i molt agressiva amb el compost Vibram Megagrip i tacs multidireccionals prominents de 6 mm.\n- Pes ½ parell: 204 g (en la talla 42 EU).\nTipus de Sabatilles: Neutral, Race\nTeixit Exterior: Woven rip-stop with synthetic overlays\nTecnologia d'Entresola: ProFly™ midsole (dual density CMEVA foam), Moderate active foot frame\nSola : Vibram® MegaGrip hi-traction outsole with 6mm multidirectional lugs\nAlçada del Taló: 21 mm\nPes Indicat: 204 g (size 42 EU)


Ariadna Canela: biòloga molecular i física. Experta en física quàntica, partícules elementals i cosmologia. Especialitzada en l’estudi de les bases genètiques del desenvolupament del patró corporal en formes de vida extraterrestre. Coordinadora de l’equip de cerca i captura dels espècimens arribats a la Terra. Directora del laboratori d’experimentació biològica i responsable de manteniment dels éssers trobats amb vida. Màxima autoritat en la clonació a partir de l’ADN extraterrestre i responsable de la creació dels nous éssers que es venen en aquest web.\nBoris Masramon: astrofísic, matemàtic i fotògraf. Expert en astrofotografia, membre del consell assessor de cerca de nous planetes, encarregat de la seguretat biològica del laboratori, coordinador dels diferents col·laboradors internacionals i responsable de les campanyes de confusió en premsa i Internet referents al fenomen ovni des d’una perspectiva científica.


La Jaume I destina 38.000 euros per a beques de menjador\nUJI Notícies La Jaume I destina 38.000 euros per a beques de menjador\nLa Universitat Jaume I, a través del Vicerectorat d’Estudiants, Ocupació i Innovació Educativa, ha convocat la tercera edició de les beques de menjador per al curs acadèmic 2013/2014. S’atorgaran un màxim de 50 ajudes per a l'estudiantat de primer curs i 140 per a la resta de l’estudiantat de segon curs i posteriors. L’import total destinat a aquestes ajudes és de 38.000 euros.\nAquesta iniciativa s’emmarca dins la política d’ajudes a l’estudi que l’UJI va posar en marxa fa tres anys amb la finalitat de compensar les despeses de manutenció de l’estudiantat. El termini de presentació de sol·licituds finalitza el 29 d’octubre de 2013 i, fins al moment, ja han cursat la seua sol·licitud més de 700 persones.\nLa convocatòria es pot trobar a la pàgina de les ajudes de l’UJI (http://www.uji.es/CA/infoest/ajudes/). A més, els models de sol·licitud es poden descarregar de la pàgina web http://www.uji.es/CA/gestio/docsuji/, apartat «Vicerectorat d’Estudiants, Ocupació i Innovació Educativa».\nPer a més informació, cal contactar amb l’Àrea d’Assumptes Estudiantils i Suport a les Associacions del Vicerectorat d’Estudiants, Ocupació i Innovació Educativa, telèfon 964 729 395.


Alcaldia als barris reprèn la periodicitat habitual de les trobades presencials amb la ciutadania - Ajuntament de Rubí\nAlcaldia als barris reprèn la periodicitat habitual de les trobades presencials amb la ciutadania\nAlcaldia als barris reprèn la periodicitat habitual de les trobades presencials amb la ciutadania Amb aquesta iniciativa, l’Ajuntament vol escoltar activament les demandes dels rubinencs i les rubinenques https://www.rubi.cat/ca/actualitat/noticies/alcaldia-als-barris-repren-la-periodicitat-habitual-de-les-trobades-presencials-amb-la-ciutadania https://www.rubi.cat/ca/actualitat/noticies/alcaldia-als-barris-repren-la-periodicitat-habitual-de-les-trobades-presencials-amb-la-ciutadania/@@images/image/preview\nAmb aquesta iniciativa, l’Ajuntament vol escoltar activament les demandes dels rubinencs i les rubinenques\nL’alcaldessa, durant la visita a un dels casals d’estiu que s’ofereixen a la ciutat (foto: Ajuntament de Rubí – Localpres)\nL’Ajuntament de Rubí continua apostant pel projecte Alcaldia als barris, una iniciativa amb la qual el govern local vol apropar l’equip d’Alcaldia a la ciutadania per facilitar l'escolta, el diàleg, el coneixement mutu i la participació activa de les persones, entitats i empreses del municipi. Des de fa mesos, el format del projecte s’ha hagut d’adaptar a les mesures de seguretat per prevenir la COVID-19.\nEn aquest sentit, s’ha reduït el nombre de persones assistents a les diferents reunions presencials, que s’han celebrat de manera intermitent, en funció de l’evolució de la situació sanitària. En alguns casos, les trobades s’han realitzat de forma telemàtica.\nAquesta setmana, s’han organitzat diverses reunions amb entitats veïnals (El Pinar, Ca n’Oriol, El Portal de Ca n’Oriol i Zona Nord) i comerços i s’ha programat la visita a diferents casals d’estiu (Escola del Bosc, Escolat Teresa Altet, Escola Mossèn Cinto i Pavelló de Can Rosés).\n“El contacte directe amb els rubinencs i les rubinenques és fonamental per conèixer quines són les seves necessitats i inquietuds. La COVID-19 ens ha fet disminuir la periodicitat d’aquestes trobades i el seu format, però no hem deixat d’escoltar la ciutadania, sigui d’una manera o d’una altra”, ha assegurat l’alcaldessa, Ana María Martínez Martínez.\nDesprés d’aquestes reunions per conèixer de primera mà allò que preocupa als veïns i veïnes i treballar, conjuntament, per a la millora dels barris, posteriorment s'elaborarà el pla d'actuació, s'executaran les accions i es retrà compte amb la ciutadania d'aquelles actuacions que s'hagin dut a terme.\nLes persones o entitats que vulguin trobar-se amb l’alcaldessa han d’omplir el formulari de contacte que trobaran a la web municipal.


Ampolles i dispensadors d'Eden Springs\nAmpolles i dispensadors que comercialitza Eden Springs.\nA Tarragona hi ha hagut 154 afectats de 47 empreses\nL'Agència de Salut Pública dóna per acabat el brot, després que no s'hagin detectat nous casos des del dia 18 d'abril\nActualitzada 25/04/2016 a les 15:38\nL’agència de Salut Pública de Catalunya (ASPC) ha afirmat que l’origen del brot de gastroenteritis per consum d’aigua envasada de la marca Eden procedent d’Andorra està en una «contaminació fecal humana», si bé les autoritats andorranes encara han de determinar la manera com s’ha produït.\nEl secretari de Salut Públic, Joan Guix, ha explicat els resultats dels anàlisis realitzats als laboratoris de la Universitat de Barcelona i de l’ASPC a Girona, en els qual s’han trobat «valors elevats» de dos norovirus en mostres tant de l’aigua analitzada com dels afectats.\nGuix ha donat el brot per tancat, que ha deixat un total de 4.136 afectats, de 381 empreses de Barcelona i Tarragona, després de no detectar cap nou cas des del 18 d’abril, després de passar les 24-48 hotes d’incubació de la malaltia.\nEl catedràtic de microbiologia i director del grup dinvestigació de virus entèrics de la UB, Albert Bosch, ha precisat qye el norovivus es trasmet per via fecal oral: «Són excretats per un individu que té gastroentiritis amb o sense símptomes, i d’alguna manera aquests fan cap a l’aigua o als aliments».\n«D’alguna manera s’han mesclat aigües fecals amb aigües potables», ha sostningut Bosch i Guix ha afegit que es desconeix el mecanisme amb el qual el norovirus ha arribar de la persona a l’aigua.\nBosch ha aclarit que es tracta d’un orígen «100% humà», perquè el reservori del virus és l’ésser humà, de menra que ha descartat la procedència animal.\nEl secretari de Salut Pública ha qualificat d’«altament poc probable» que la contaminació s’hagi produït al manantial, mengtre que ha sugerit com a hipòtesi més possible, que hagi tingut lloc en el procés d’envasament que es dur a terme a Andorra.\nSegons ha assegurat Bosch, es tracta del primer cas mundial on es trova un virus en aigua envasada, segurament «també per un problema de sensibilitats tècniques», ja que s’ha utilitzat una metodologia nova.\n«Els norovirus tenen una supervivència molt elevada. Són molt petits, molt resistents i en calen molt pocs per causar infecció», ha dit l’investigador.\nGuix ha descartat qualsevol tipùs de sanció perquè a Catalunya no s’han produït alteracions de la normativa. I és que s’han fet inspeccions a l’empresa distribuidora de l’Hospitalet de Llobregat que han donat negatiu.\n«Podríem dir que es confirma la hipòtesi plantejada de la distribució de 6.000 cubes intervingudes. Procedeixen de fora de catalunya i arriben aquí perfecatment tancades», ha expressat Guix, qui ha dit que aquesta setmana Andorra anunciarà el resultat de les seves investigacions.


Leading Program Barcelona 2016 - bcnmoments | Your Business experiences\nPremi a les 20 millors qualificacions proves PAU 2016\nLa quarta edició del Leading Program Barcelona 2016, patrocinat i coimpulsat per “CaixaBank”, es va celebrar del 18 al 22 de juliol de 2016.\nAquest programa ha premiat a les 20 millors qualificacions de les PAU 2016. Els estudiants seleccionats van dur a terme una “Business Experience” del 18 al 22 de juliol a les empreses capdavanteres de Catalunya.\nA més, s’organitzen nits temàtiques al final de cada jornada. En aquestes nits temàtiques convidem un personatge públic de qualsevol disciplina, des de l’activisme social fins al món de l’espectacle, passant pel periodisme, l’esport, l’empresa, la gastronomia, l’educació, entre altres. En anteriors edicions al Leading Program Barcelona, hem tingut convidats com l’Isidre Esteve, el Ferran Adrià, l’Adam Martín, l’Albert Bosch, el Mag Lari i Sor Lucía Caram.\nComplementem les nits temàtiques amb activitats culturals, com les dutes a terme en anys anteriors veient el Cirque du Soleil, el Liceu o el CaixaForum.\nAdjunt podeu veure el programa d’enguany.


per Redacció dimarts, 26 de maig 2020 - 11:07h\nEl director general de Professions de la Salut, Marc Ramentol, ha assegurat que el repunt de Lleida correspon a casos lleus i asimptomàtics. En declaracions a RAC1, ha explicat que són cadenes de transmissió que ja portaven setmanes actives, però que amb l'augment de la capacitat de diagnòstic ara s'han pogut detectar.\nRamentol ha afegit que si fos una situació greu, s'haurien hagut de prendre un altre tipus de mesures més enllà de mantenir la fase 1, i ha recordat que qualsevol mesura de desconfinament és susceptible de ser revisada. De moment, Salut no té indicis que hi hagi cap rebrot epidèmic en cap regió sanitària.\nNo està descartat que Lleida passi dilluns a fase 2\nLa consellera de Salut, Alba Vergés, no ha descartat aquest dimarts, 26 de maig, que el Govern pugui demanar el passi de la fase 1 a la fase 2 de Lleida dilluns vinent, després que la proposta que s'ha fet arribar aquest dilluns al Ministeri de Sanitat no inclogui aquesta regió sanitària. Vergés ha explicat que s'ha preferit «esperar un parell de dies» per veure com evoluciona la tendència actual, que mostra un augment dels casos de covid-19.\n«Volem comprovar si aquesta tendència es manté a l'alça o es pot controlar i està tot identificat», ha explicat la consellera. «Això no vol dir que d'aquí a dilluns no passi, simplement vol dir que avui no hem fet la proposta», ha explicat, però «podria ser que la fem més endavant i esperem poder-la fer».\nEn tot cas, Vergés ha explicat que els responsables de Salut no estan «especialment preocupats» perquè el volum de casos detectats «no és molt gran» però ha subratllat que és una tendència que demana «prudència» i mirar la qüestió «amb calma».\nLleida Malaltia Alerta Sanitària


Els Visas: CAN JORBA\nAquest cap de setmana es presenta incert, el dijous va trucar-me el Lluis dient que estava tocat i no podia sortir, - jo que tenia previst enganyar-lo i fer un munt de metres.\nA la vista de les perspectives que es presenten , començo a trucar a companys per veure disponibilitats, fins que en Joan Abril decideix apuntar-se i quedem en trobar-nos al bar Anna.\nLes nou del matí, és una hora dolenta per fer plans de marxar lluny, per tant decidim fer metres enllaçant vies de Montserrat tot i aprofitant que la resta de companys volen anar a la via Esparreguera.\nEl nostre objectiu és començar per la Miranda de Can Jorba i anar pujant, Agulla de Can Jorba, Cajoleta i acabar per Plecs del llibre i Montgros, (no ens plantegem més).\nLa primera via que escollim és la Josep Mª Andrevi, una via que ja hem fet tots dos, no és gaire difícil però és molt ràpida i ens permetrà enllaçar amb les altres vies que volem fer.\nDes de l’arbre on acaba la via fem un llarg de corda per arribar al cim de la Miranda de Can Jorba. Aquí ens endinsem en el segon objectiu que és l’Agulla de Can Joba que decidim fer per la seva Aresta Bruc.\nUna vegada al cim baixem fins el torrent del Migdia per anar a cercar la roca de la Cajoleta, situada just en el trencall on el camí dels Francesos s’ajunta amb el torrent , no tenim cap via ullada i ens decidim per l’aresta Bruc amb els seus parabolts de color blau. Són quatre tirades d’una dificultat baixa que ens permeten guanyar metres.\nMentre fem la tercera tirada ja veiem el nostre proper objectiu, la via Francesc Casanoves dels plecs del llibre i una cordada que està fent la segona tirada.\nMentrestant nosaltres anem fent la darrera tirada , el ràpel i la rampa de sortida però ells no han avançat gaire i quan estem al peu, el primer està en la tercera reunió i el segon tot just surt de la segona i no tenim gaire clar de posar-nos darrera, per la caiguda de pedres, tot i que la roca de la via és excel·lent.\nComencem a negociar la continuïtat, però el Joan diu que comença a estar cansat, per tant donem per acabada aquesta primera intenció d’enllaçar vies i decidim baixar per la canal fins el coll de Muset, des d’ on veiem la cordada que ens ha fet dubtar que decideix deixar la via i escapar-se per l’esquerra.\nMassa tard per nosaltres, que hem decidit canviar l’objectiu per una bona cervesa.\nSeguim baixant pel camí dels francesos fins el cotxe i directes a Ca l’Anna per recuperar líquids amb una bona cervesa. Ara està fent una calor que ni en els millors dies d’estiu.\nAvui no hem fet gaire però m’ha donat arguments per a properes activitats i poder augmentar tant els metres com la dificultat. Un bon terreny de joc.\nPublicado por Els Visas en dimarts, d’octubre 21, 2014


Unió veinal per intentar aturar els robatoris i furts - Diari de Girona\nUnió veinal per intentar aturar els robatoris i furts\nA les hortes de Salt i el barri de Santa Eugènia han creat una associació farts dels problemes de seguretat que viuen\ngirona | ddg 22.08.2015 | 13:03\nEls veïns de les hortes de Salt i del barri de Santa Eugènia de Girona han decidit unir-se i crear una associació per fer més pressió al consistori, organitzar-se i intentar aturar els robatoris i furts que pateixen des de fa temps, sobretot per part d'un lladre, un vell conegut pels Mossos d'Esquadra. Des de fa setmanes, els veïns han denunciat que pateixen robatoris, furts i agressions mentre treballen o cullen els vegetals a l'hort. Assenyalen com a principal responsable aquest lladre, de 34 anys, nacionalitat magrebina i veí de Salt, que els Mossos ja van enxampar el passat 20 d'agost per tres robatoris amb violència i sis furts. No obstant això l'home va quedar en llibertat amb càrrecs.\nEls veïns denuncien que des de fa temps pateixen continus robatoris i furts mentre estan treballant a l'hort o cuiden els seus vegetals. Els ciutadans tenen clar qui és el responsable ja que l'han vist en diverses ocasions o han estat víctimes de les seves actuacions. Tot i això desconeixen si podria comptar amb la col·laboració d'altres persones. Assenyalen que estan "farts" d'aquesta situació que s'ha tornat "insostenible" i que ha provocat un clima d'inseguretat entre els ciutadans. Segons destaca una veïna, la Remei - víctima d'un dels robatoris- els fets han anat augmentant darrerament fins al punt que el lladre ha començat a agredir a qui li planta cara o oposa resistència.\nNormalment, el lladre acostuma a aprofitar els descuits o la vegetació de la zona per amagar-se, saltar tanques, accedir a parcel·les tancades i emportar-se carteres, diners i bosses dels veïns que feinegen per les hortes de Salt. D'altra banda, al barri de Santa Eugènia, també abraça a persones d'edat avançada pel carrer i així aconsegueix sostreure'ls la cartera. A més, en algunes ocasions, el lladre ha empès a les seves víctimes fent-les caure a terra o els ha llançat rocs a les cames per evitar que el seguissin.\nPer intentar aturar aquesta situació, una cinquantena de veïns de la zona s'han reunit aquest dissabte al matí i han decidit conformar una nova associació de veïns per així organitzar-se millor i fer més pressió a l'Ajuntament de Girona o de Salt perquè les policies municipals patrullin més per la zona o s'instal·li vigilància continua.\nEs dona el cas que el passat 20 d'agost, els Mossos d'Esquadra ja van enxampar el lladre, un vell conegut de la policia amb una vintena d'antecedents. L'home, de nacionalitat marroquina, 34 anys i veí de Salt, va passar a disposició judicial imputat per tres robatoris amb violència i sis furt però va quedar en llibertat amb càrrecs. "Les lleis són així i, davant d'això, volem crear l'associació que s'acabarà conformant d'aquí uns dies per aturar-ho i perquè ningú prengui mal", ha comentat la Remei.


La prohibició dels toros i els incendis de Viladecans i Tarragona, entre les més vistes de la setmana\nEl "no" als toros de Catalunya i els incendis declarats a Viladecans i Tarragona han estat les notícies que han despertat més interès aquesta setmana entre els lectors del 3cat24. La milionària sanció imposada a Ferrari per l'avançament d'Alonso a Massa, la tragèdia del festival de música electrònica Loveparade i el carregador de mòbils únic que es comercialitzarà a Europa a partir del 2010, completen el rànquing de les més vistes.\n01/08/2010 - 16.35 Actualitzat 01/08/2010 - 19.26\nLa prohibició dels toros i els incendis, entre les més vistes de la setmana\nDues notícies relacionades amb la prohibició de les corrides de toros a Catalunya a partir del 2012, encapçalen el rànquing de les notícies més vistes al portal en els últims set dies. El primer lloc és per la decisió dels col·lectius protaurins i del Partit Popular de presentar una iniciativa legislativa al Congrés, a Madrid, per protegir la "fiesta" i frenar el veto del Parlament.\nPrecisament els defensors de les corrides també són els protagonistes de la segona notícia que ha despertat més interès entre els nostres lectors. Segons el col·lectiu Plataforma per a la Promoció i Difusió de la Festa dels Toros, l'abolició dels toros a Catalunya costarà 57 euros a cada català, una despesa que haurà d'afrontar la Generalitat i que sumarà entre 300 i 500 milions d'euros.\nA banda de la polèmica generada al voltant de les corrides de toros, el podi es completa amb dues notícies gens esperançadores en aquesta època de l'any. Els incendis d'aquesta setmana a Viladecans i a Tarragona. El primer, que segons els bombers va ser provocat, va obligar a desallotjar de forma preventiva una trentena de veïns d'una urbanització propera a Sant Boi de Llobertat i els treballadors d'un polígon industrial de Sant Climent. El balanç final, unes 45 hectàrees de vegetació cremades.\nEl segon foc, declarat a Tarragona, al costat de l'AP-7, va obligar fins i tot a activar l'alerta de l'Infocat. Finalment, l'incendi va poder ser controlar però ha deixat prop d'un centenar d'hectàrees calcinades.\nLa tragèdia del festival de música electrònica Loveparade celebrat al municipi de Duisburg, a Alemanya, que va deixar 21 víctimes mortals, entre elles dues estudiants catalanes, completa el podi. Una allau humana provocada, segons les primeres hipòtesis, per la manca d'espai al recinte on se celebrava la festa, s'apunten com a principals causes de l'incident.\nEn el rànquing de les més vistes també hi ha lloc per una notícia esportiva i una de tecnològica. Aquesta setmana completen la llista la multa a Ferrari després de l'avançament d'Alonso a Massa i la sortida al mercat del carregador de mòbils universal a partir del 2011.\nPodeu repassar el rànquing de les notícies més vistes dia a dia en aquesta cronologia:\nLes notÃcies mÃ©s vistes on Dipity.


Mediació – IES LA PATACONA\nMural de mediació\n28 de febrer de 2022 per XAVIER\nAl llarg d’aquesta setmana tenim exposat a l’IES el mural de la XVIII TROBADA DE MEDIACIÓ, celebrada el 20 de desembre ,amb el lema “ens abracem en les xarxes”\nEnguany s’ha treballat la idea d’ajuda entre iguals en les xarxes socials.\nEn cada peça del mural, figura una frase relacionada amb el lema i un còdig QR al que es pot accedir des del mòbil per veure informació i activitats d’ equips de mediació d’altres centres.\nLa trobada va ser com sempre un èxit. Enhorabona a tots els participants i sobre tot a les persones implicades en l’organització.\nCategories Mediació, Portada Etiquetes 2022, Encontre, Trobada\n24 de desembre de 2021 23 de desembre de 2021 per XAVIER\nEls/les alumnes de l’IES La Patacona han participat en la 18 trobada d’alumnes mediadors/es, celebrat el 20 de desembre en el Parc Central de València. Ací tenim una sèrie d’imatges de l’event.\nCategories Mediació, Portada Etiquetes 2021, Encontres, Mediació, Trobada\n16 de desembre de 2021 per XAVIER\nHui, entre tanta incertesa que estem vivint, s’obri pas el mercadet solidari. Aquest és, sens dubte, l’expressió de valors com ara la solidaritat, la generositat, l’empatia, el bon fer, la reutilització d’objectes o el treball en equip. Desitgem que tots aquests valors impregnen tota la comunitat educativa. Es tracta de tindre il·lusió i aportar un granet de felicitat, que això sí que volem que s’encomane.\nS’està aconseguint assolir els objectius que ens hem plantejat. Només cal veure l’abans i el després del mercadet solidari. Des de l’inici fins ara han anat desapareixent els peluixos, els joguets, els collaretes, les polseres, algun llibre de les taules de venda. I Encara en queden. Feu una ullada i col·laboreu.\nEl mercadet solidari romandrà durant aquests dies previs a les festes. Aprofiteu el seus preus simbòlics, els seus preciosos objectes i gaudiu de tota aquesta experiència de solidaritat.\nHui ha sigut un èxit, ens ho prenen tot dels dits. I entre totes aqueixes bones causes, una no menys important és ajudar tant com siga possible l’ONG “sembrant camins” que tan de prop treballa amb el nostre centre.\nRecordeu que també existeix la possibilitat de donar sense comprar.\nBones festes. Feliç mercadet solidari\nCategories Mediació, Portada, Solidaritat\nEQUIP DE MEDIACIÓ: inici curs\n11 de novembre de 2021 per lopez_juaperb\nL’equip de mediació hem celebrat la inauguració del nou curs 2021-22 amb una “picaeta” a l’hora del pati per gaudir d’una retrobada a la ja quasi normalitat. Hem aprofitat per fer fotos de grup i donar visibilitat al l’alumnat mediador.\nEstem contents de poder reprendre les activitats i formació en mediació. Enguany, l’alumnat mediador ha sigut l’encarregat de donar la benvinguda a l’alumnat de primer ESO . A més, estem a punt de posar en marxa el projecte Pòl·lux ( projecte d’acompanyament a alumnat de 1r ESO en la seva transició de primària a secundària, així com a alumnat nouvingut al centre.)Des de la mediació, abordem aquest nou repte amb il·lusió i moltes ganes de fer-ho bé.\nContinuem treballant per una convivencia responsable en tota la Comunitat Educativa.\nCategories Mediació, Portada Etiquetes inici curs, Mediació, Pol·lus\nXVII TROBADA D’ALUMNAT MEDIADOR\nEl 22 de desembre es va celebrar la XVII Trobada de mediació amb la participació de 30 centres educatius, entre els quals estava La Patacona. Enguany , a causa de la situació sanitària, s’ha hagut de fer online i, encara que molts alumnes nostres no han assistit per l’augment de positius a l ‘institut, un grup reduït d’alumnat, amb totes les mesures de seguretat, ha format part de l’acte.\nLa mediació no és únicament una estratègia de resolució de conflictes, sinó una forma d’entendre les relacions amb els altres basada en uns valors inclusius i unes pràctiques igualitàries.\nEn esta trobada s’ha posat de manifest que ara més que mai necessitem de la solidaritat i col·laboració de tots per superar aquesta pandèmia global.\nDes d’ací agrair al CEFIRE Específic d’Educació Inclusiva, i a José Ignacio Madalena i Vicent Giner l’esforç i la gran tasca d’organització que fan cada any en la preparació d’aquest event\nCategories General, Mediació, Portada Etiquetes CEFIRE, Mediació, Trobada


Les escoles d’Olèrdola han elaborat els seus plans per obrir els centres a partir de dilluns — Ajuntament d'Olèrdola\nLes escoles d’Olèrdola han elaborat els seus plans per obrir els centres a partir de dilluns De P3 a P5 es contempla l’acollida voluntària, de 9 a 13h, per a famílies en què els adults facin treball presencial no flexible. En la resta de cursos es preveuen trobades puntuals també voluntàries http://www.olerdola.cat/news/les-escoles-d2019olerdola-han-elaborat-els-seus-plans-per-obrir-els-centres-a-partir-de-dilluns http://www.olerdola.cat/news/les-escoles-d2019olerdola-han-elaborat-els-seus-plans-per-obrir-els-centres-a-partir-de-dilluns/@@download/image/ReoberturaEscoles.JPG\nSeguint les indicacions del Departament d’Educació, les escoles d’Olèrdola han elaborat els seus plans d’obertura de centre per a poder reobrir les seves instal·lacions a partir del dilluns, 1 de juny. L’obertura limitada de les escoles farà que els centres puguin tornar a acollir infants, 2 mesos i mig després del tancament de les escoles. Segons les informacions recollides durant les darreres hores, una àmplia majoria de les famílies optaran per no portar els seus fills a l’escola.\nTant a l’escola Circell de Moja com a l’escola Rossend Montané de Sant Pere Molanta, durant les tres darreres setmanes de curs es continuarà el treball lectiu a nivell telemàtic i la tornada aquests dies de juny a l’escola només es contempla per a fer acollida, en el cas d’educació infantil, i tutories i acompanyaments puntuals en la resta de cursos.\nPer als cursos de P3,P4 i P5 es contempla acollida voluntària de 9 a 13h en el cas que tots els adults de la unitat familiar facin treball presencial no flexible. Caldrà signar una declaració autoresponsable, que es pot trobar a la web del Departament. Els grups podran ser de fins a 8 infants per a P3 i de fins a 10 infants per espai i mestra a P-4 i P-5.\nA l’escola Circell de Moja, en els cursos de 1r a 5è, s’ofereix un dia puntual de tutoria, limitats a grups de 13 infants. Segons el nombre de nens es faran torns. Cada grup té assignat un dia específic, entre el 9 i el 16 de juny. En el cas de 6è, els alumnes podran anar a l’escola de forma voluntària, en grup de màxim 13 alumnes, els dimecres.\nEn el cas de 1r a 5è de l’escola Rossend Montané de Sant Pere Molanta, es contemplen tutories amb cita prèvia. A 6è , a més de la possibilitat de fer la tutoria individualitzada, es contempla un suport voluntari de finalització d’etapa, amb trobades programades. Caldrà confirmar assistència mitjançant el correu electrònic.\nPer anar presencialment a l’escola hi ha d’haver absència de simptomatologia de covid-19 i prendre la temperatura abans d’anar al centre. No haver donat positiu durant els 14 dies anteriors, ni haver estat en contacte amb algun positiu els 14 dies anteriors. Tenir les vacunes al dia i que l’infant no presenti malalties cròniques complexes.\nLes entrades i sortides a les escoles han de ser esglaonades, amb un únic acompanyant i sense que les famílies entrin al centre. L’alumnat haurà de mantenir una distància entre ells de 2 metres. L’ús de mascaretes és indicat a primària i el material escolar ha de ser d’ús individual.


Colau es nega a reallotjar els Legionarios per franquistes\nLes antigues casernes de Sant Andreu, on s'atrinxeren els antics legionaris / Jordi Play\nL’Ajuntament de Barcelona no oferirà reallotjament a la Hermandad de Antiguos Caballeros Legionarios de Barcelona, en procés de ser desnonats del local i d’uns terrenys de 5.000 metres quadrats de les antigues casernes de Sant Andreu d’on es neguen a marxar. L’alcaldessa de Barcelona, Ada Colau, ha rebutjat la petició que el grup municipal del PP ha manifestat en el ple municipal d’aquest divendres en què ha reclamat que es brindi un nou emplaçament on reubicar els antics militars de l’Exèrcit espanyol. Colau ha acusat l’agrupació d’exlegionaris de simpatitzar amb la dictadura de Francisco Franco.\n“Les entitats nostàlgiques del franquisme no han de tenir cap tracte de favor”, ha adduït Colau per respondre a la proposta que ha defensat el president dels populars a l’Ajuntament de Barcelona, Josep Bou. L’alcaldessa ha jutjat que es tractava d’un fet “molt greu” que el regidor del PP hagi sol·licitat que el consistori lliuri un espai públic als antics legionaris.\nPer la seva banda, el president del PP al consistori ha pregat Colau que no “deixi tirats” l’entitat d’exmilitars. Bou ha justificat que “els ajuntaments normalment cedeixen els locals en la majoria de les ciutats”. “Crec que els devem un respecte i una ajuda”, ha dit tot fent valdre el treball “compromès” d’aquests legionaris “sense cap mena d’ideologia”, ha dit.\nExpulsats d’un espai públic\nCom ha informat el TOT Barcelona, el Consorci de la Zona Franca ha instat l’expulsió de la Hermandad de Antiguos Caballeros Legionarios de Barcelona. Colau ha recordat que l’ajuntament exigeix des de fa anys el desallotjament de la Hermandad de Antiguos Caballeros Legionarios de Barcelona dels terrenys i l’edifici que ocupen, que no són de titularitat municipal. L’alcaldessa ha refermat que el consistori manté la posició que ha defensat fins ara.\nEl Consorci va concedir un ultimàtum a l’agrupació d’exlegionaris perquè abandonessin pel seu propi peu el recinte de les antigues Casernes de Sant Andreu el febrer passat. L’ens va oferir una compensació de 12.500 euros a la germandat, que no va acceptar-los i va optar per atrinxerar-se al local i al terreny que ocupa des de 2013, quan l’entitat pública li va cedir-los gratuïtament.\nGairebé dos mesos després d’esgotar-se el termini perquè marxessin dels terrenys de Sant Andreu que pertanyen al Consorci de la Zona Franca, l’entitat participada per l’Estat va iniciar el procediment per sol·licitar el desallotjament sota ordre judicial dels exmilitars. El Consorci de la Zona Franca va presentar la demanda judicial perquè la justícia faci abandonar els exlegionaris el local de les antigues casernes. L’expulsió, però, no es preveu que es materialitzi amb rapidesa. L’organisme que és propietari de l’espai en disputa està encapçalat pel delegat nomenat pel Govern espanyol, Pere Navarro, l’exprimer secretari del PSC.\nUna petició de desonament que no és nova\nL’Ajuntament de Barcelona fa anys que demana que els legionaris deixin d’ocupar una propietat pública de la ciutat. Fa cosa d’un any que la petició de desnonament està sobre la taula. A més, l’Associació de Veïns de Sant Andreu reclama també des de fa anys que s’expulsi els exlegionaris i que el terreny de les antigues casernes es destinin a usos socials que responguin a les necessitats del barri.\nEl Consorci de la Zona Franca es va comprometre per escrit a no perllongar l’ocupació de l’espai per part dels exlegionaris, que ha generat rebuig social i polític. L’organisme va acordar també emprendre de forma immediata les accions judicials contra els ocupants i a l’enderroc de les construccions.\nEl Consorci de la Zona Franca haurà d’enderrocar la finca un cop que els Antiguos Legionarios marxin de les Casernes de Sant Andreu. La previsió contempla que l’ens haurà de deixar nets els terrenys i cedir-los a l’Adif. El gestor ferroviari decidirà què farà amb el solar.\nAda Colau Hermandad de Antiguos legionarios Josep Bou legionarios\nciutadà abril 30, 2022 | 10:31\nCaram, sra. Colau!. No teniu por de què els vostres amics del Gobierno Español us renyin?.\nVeterà antifranquista. abril 30, 2022 | 10:34\nSi aquests Legionarios no saben on anar, el lloc més indicat es que vagin amb la seva "Novia" tan peculiar; és el millor lloc.\nJosep María abril 30, 2022 | 11:22\nA la que haurien desallotjar del govern es a la Colau y també a tots els demés politics corruptes i perversos com ella, que són la práctica totalitat de la casta mafiosa que sofrim


El 5è Memorial Jaume Bou – Caminada dels Guerrers se celebra el 24 d’octubre. Els 18 anys d’en Jaume – estrip\nSANT MARTÍ DE CENTELLES/estrip.-Aquest any se celebra el 5è Memorial Jaume Bou – Caminada dels Guerrers a benefici de l’Hospital Sant Joan de Déu Barcelona, el 100% dels beneficis es destinaran al Laboratori de Recerca del Càncer Infantil del mateix hospital. Aquesta cinquena edició serà especial, es fa el tercer diumenge d’octubre perquè en Jaume va néixer el 24 d’octubre, «aquest any coincideix en diumenge, és el seu aniversari i fa divuit anys», ens explicava la Núria Garcia, la seva mare, al programa ‘Regala Petons’ de Ràdio Vic. S’han marcat el repte d’arribar als 18 mil euros, per això fan una crida a la participació tant a la cursa, com dorsal 0 o les empreses, que tenen un enllaç directe amb Sant Joan de Déu, a través de la campanya “para los valientes”. El 2019 es va assolir el màxim, hi va haver 650 caminants, el donatiu és de 10 euros els quals van directes al compte de l’hospital «tot i que les empreses poden fer el donatiu que vulguin», remarca la Núria.\nA Notícies, Uncategorized


Balances sense balanç - VilaWeb\nDivendres 25.07.2014 16:37\nAutor/s: Joan Sanchis i Muñoz · Economista\nAquesta setmana el Ministeri d’Hisenda ha fet públic els càlculs del seu estudi al voltant de la situació de les balances fiscals en l’exercici 2011. Segons les conclusions de l’economista Ángel de la Fuente, encarregat de l’estudi, el dèficit fiscal del País Valencià amb l’Estat Espanyol va ascendir a 2.018 milions d’euros, o el que és el mateix un 2,03% del PIB valencià. Només Madrid i Catalunya tenen xifres deficitàries superiors.\nLa publicació d’aquestes dades s’afegeix al clima de tensió i incertesa pel que fa a la situació financera de la Generalitat Valenciana, àmpliament perjudicada per les distorsionades assignacions del sistema de finançament autonòmic. Més encara quan els objectius de dèficit i la investigació de Brussel·les als comptes valencians posen en qüestió la viabilitat de les nostres institucions d’autogovern.\nLes balances fiscals són un concepte econòmic que refereix tota una sèrie de càlculs per determinar la diferència entre la contribució fiscal d’un territori a l’estat i els beneficis que es deriven d’aquesta aportació. En aquest sentit, el superàvit o dèficit fiscal no depèn solament de les assignacions pel sistema de finançament autonòmic, sinó també d’altres factor com les inversions estatals o la capacitat de recaptació fiscal de cada territori. El càlcul d’aquest contrapès de beneficis i inversions és el més polèmic, en tant que segons els criteris utilitzats els resultats poden ser ben diferents.\nLa literatura econòmica i de la hisenda pública ha utilitzat tradicionalment dos criteris principals per realitzar els càlculs de les balances fiscals: el mètode del flux monetari i el mètode càrrega-benefici. En el primer es tenen en compte estrictament els fluxos financers entre estat i comunitats autònomes, és a dir, contribució fiscal menys recursos totals transferits. En el segon cas hi entren tota una sèrie de consideracions addicionals amb l’objectiu d’imputar possibles beneficis per despeses que es realitzen en altres parts de l’estat. Utilitzant un exemple paradigmàtic, el Museu del Prado o el Teatre Nacional computarien dins del segon criteri com a inversions que també afavoririen els valencians.\nEl criteri utilitzat en l'estudi del Ministeri d’Hisenda, poc estranyament, és el de càrrega-benefici, ometent totalment el càlcul per la via del flux monetari. Aquest darrer mètode va ser emprat el 2005 per l'Institut d’Estudis Fiscals obtenint un dèficit fiscal per al País Valencià d’un 6,40% del PIB. Per tant, com ja han explicat diferents experts, la xifra tant en el cas del País Valencià com de Catalunya, és susceptible de ser significativament superior si es prenen hipòtesis més realistes via anàlisi dels fluxos monetaris.\nEl fet d’obtenir una balança fiscal negativa és especialment greu si tenim en compte que el País Valencià és un territori amb una renda per càpita inferior a la mitjana espanyola. És a dir, si el sistema estiguera enfocat des de l’òptica de la solidaritat, el País Valencià hauria de tindre necessàriament una balança fiscal positiva.\nLes dades, per tant, només fan que confirmar un espoli sistemàtic dels recursos valencians per part de l’estat. Tant per discriminació quant al repartiment del finançament (els recursos no són ni tan sols suficients per cobrir ensenyament i sanitat) com pel que fa a la gestió dels nostres impostos. La situació és cada dia més insostenible i accions ben contundents seran necessàries per poder capgirar aquesta situació.


Hotel Villa Monte Cirali Turquia - Ofertes d'hotels amb els MILLORS DESCOMPTES EN LÍNIA\nNo: 52, cirali, Cirali, Turquia, 07980 - Veure al mapa\nMés informació sobre Hotel Villa Monte\nDissenyat tant per oci com per negoci, Hotel Villa Monte està situat idealment a cirali; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nHotel Villa Monte també ofereix moltes instal.lacions per enriquir la seva estada a Cirali. Mentres estan allotjats en aquestes meravelloses instal.lacions, els clients poden gaudir de express check-in/check-out, magatzem d'equipatge, transport hotel/aeroport, habitació familiar, restaurant.\nL'ambient de Hotel Villa Monte es reflexa en cada habitació. aire condicionat, escriptori, mini bar, balcó/terrassa, caixa forta a l'habitació són només algunes de les comoditats a la vostra disposició. Les instal.lacions d'oci de l'hotel, que inclouen pesca, massatge estan dissenyades per escapar i relaxar-se. Si buscau un allotjament còmode i adequat a Cirali, faci de Hotel Villa Monte la vostra llar.


Vlijmen Hotels - PREUS AMB ELS DESCOMPTES MÉS GRANS a tots els hotels a Vlijmen\nL'Hotel-Restaurant Prinsen està situat al centre de Vlijmen, una petita ciutat a prop de l'animada '\nL'Hotel-Restaurant Prinsen està situat al centre de Vlijmen, una petita ciutat a prop de l'animada 's-Hertogenbosch.\nLes habitacions del Fletcher Hotel són espaioses, modernes i confortables. Totes disposen de bany privat i còmodes llits amb somier. Algunes també ofereixen una vista sobre el tranquil jardí de l'hotel.\nCada matí se serveix un bufet d'esmorzar deliciós per començar bé el dia. A continuació, podreu seure o llegir un llibre en el magnífic jardí arrecerat i gaudir de l'aire fresc.\nDesprés d'un aperitiu al bar de l'hotel, podreu gaudir d'un vespre deliciós al restaurant, que ofereix un menú a la carta i especialitats de temporada.\nSi us voleu divertir amb els vostres fills, a la recepció trobareu entrades per al parc d'atraccions proper d'Efteling. Des del Fletcher Hotel Restaurant Prinsen, podreu descobrir fàcilment la província de Brabant a peu, amb bicicleta o des de l'aigua.\nL'hotel també ofereix altres opcions d'entreteniment, com ara una taula de tennis de taula. També podreu jugar a petanca. L'hotel també disposa d'un aparcament públic gratuït.\nImpressions dels viatgers sobre Vlijmen\nDescobreixi els barris de Vlijmen\nPer tal de proveïr als nostres clients amb preus imbatibles a qualsevol hotel, Agoda.com representa una completa gama d'hotels des de resorts de 5 estrelles fins a propietats econòmoques a Vlijmen. Oferim una gran gama d'hotels per ajudar-vos a trobar el millor lloc on estar a Vlijmen. Moltes àrees, cada una amb una atmòsfera distinta, esperen ser descobertes a la ciutat. Vlijmen té moltes atraccions per explorar amb un passat fascinant, un present intrigant i un emocionant futur. Hi ha tantes coses per fer, potser vol quedar-se una altra setmana o més per tal d'experienciar-ho tot. Si estau buscant una habitació a Vlijmen i no vol pagar massa, Agoda.com us ofereix centenar d'ofertes fantàstiques actualitzades a diari.\nQuè fer a Vlijmen\nTrobar més allotjaments a Vlijmen\nHotels Vlijmen populars


El crack de la cantera que podria tornar al Barça - XCatalunya.cat\nMarc Cucurella s’ofereix al Barça i el club necessita jugadors a la seva posició\nLa zona defensiva és on el Barça va més fluix. Afortunadament la secretaria tècnica i Xavi Hernàndez ja estan començant a treballar. La primera decisió va ser valenta: el retorn de Dani Alves. Després de setmanes de rumors es confirmava el fitxatge a cost 0 del lateral brasiler. La caverna bartorosellista protestava oblidant que a la seva època haguessin pagat un sou 30 o 40 vegades superior (Alves cobrarà el mínim legal de 155.000 euros anuals) per jugadors amb molt menys nivell, com per exemple Pjanic.\nAl centre de la defensa també hi ha problemes, amb Umtiti i Lenglet que no aporten absolutament res i amb Piqué que cada cop es lesiona més. Eric García encara ha de créixer molt però com a nota positiva es pot destacar que Ronald Araújo cada dia ho fa millor.\nI al lateral esquerre també s’hauran de prendre decisions. Jordi Alba podria marxar a final de temporada i tot anirà en funció del rol que Xavi cregui que encara pot tenir. Té 32 anys i encara podria aguantar un o dos anys més a un bon nivell però els petrodòlars del PSG truquen a la porta i ja li han fet una oferta. El jove Balde encara ha d’agafar més experiència per poder ser un lateral esquerre de garanties. Per sort un vell conegut del Barça s’ha ofert per tornar. I pot valer la pena.\nEs tracta de Marc Cucurella. El futbolista va ser cedit pel Barça a l’Eibar i després al Getafe. El club madrileny se’l va quedar en propietat l’estiu de 2020 (època Bartomeu) per una mica menys de 12 milions d’euros. Aquest passat estiu el van vendre al Brighton anglès per 18 milions d’euros i té un paper important a l’equip, que va novè a la Premier League.\nCucurella ho ha dit clar en una entrevista a un mitjà espanyol: “Al final yo he estado muchos años ahí en el Barça y podríamos decir que es mi casa y mi familia o la de mi mujer, que es de Barcelona. Tengo una espina clavada porque debuté en el primer equipo pero nunca pude jugar en el Camp Nou y creo que es algo que me gustaría hacer antes de retirarme o dejar el fútbol”. Tant de bo Xavi pensi el mateix.\nTags: Barça, Cucurella


Sant Cristòfol de Castellbell\n(Castellbell i el Vilar, Bages)\n41º 38,306'N ; 1º 49,123'E\nSituada dins del terme del castell de Castellbell, era una església de tipus rural, sense arribar mai a tenir la condició de parròquia. La primera vegada que apareix citat aquest temple en un document, va ser l'any 1294, si bé la presència d'un absis llombard ens fa pensar que va ser construït en el segle XI.\nEn 1693 es va allargar la nau, es va construir una falsa volta de llunetes barroca i una nova façana, coronada per una espadanya. Posteriorment es va construir una sagristia que va deixar ocult parcialment l'absis.\nEn 1979 es van realitzar les primeres obres de restauració, que van consistir en eliminar les capes de guix que cobrien els murs laterals. Dos anys més tard es va eliminar la volta barroca, deixant a la vista l'original coberta romànica i es va demolir la sagristia.\nD'aquesta manera va quedar totalment a la vista l'absis romànic, decorat amb un fris d'arcs cecs, agrupats de dos en dos i separats per lesenes. En la seva part central s'obre una finestra de mig punt i doble esqueixada.\nLa seva particularitat recau en que no està orientat a l'est, si no que ho està cap al nord i que està inclinat respecte a l'eix de la nau.\nTambé sobten els tres arcs de diafragma sobre els que es recolza la coberta de fusta. Estan fets d'una manera molt grollera, sense que hi hagi cap paral·lelisme entre ells i estan distribuïts de forma anàrquica. Això denota molt poca perícia o una mancança de coneixements per part dels mestres que els van construir.\nPosteriorment, en els murs laterals es van construir dos arcs de mig punt, buidant el seu interior a mode d'arcosoli. En un d'ells s'hi va obrir una porta, actualment cegada.\nEn el segle XVII es va allargar la nau i es va obrir una porta en la nova façana barroca, coronada amb una espadanya de dos ulls.


La tramitació de les obres del col·legi de Biar entren en el seu tram final - ESCAPARATE DIGITAL\nL’Ajuntament de Biar ha aprovat en ple el projecte bàsic i d’execució de l’obra d’adequació i ampliació del col·legi públic Mare de Déu de Gràcia, inclòs en el Pla Edificant de la Generalitat Valenciana. Amb el projecte redactat i revisat, s’han conclòs els tràmits previs per a la licitació de les obres.\nEls treballs pressupostats aconseguixen els 2.234.158 d’euros i el projecte contempla la construcció d’un nou edifici en el lloc on hui s’ubica una pista poliesportiva. En este espai s’integraran les aules d’Infantil, que en l’actualitat es troben separades del centre i localitzades en els veïns de la plaça del Convent. A més s’ampliarà el menjador i es construirà un gimnàs nou, ja que l’actual es troba en desús.\nLes necessitats del col·legi públic de Biar s’han consensuat entre l’equip directiu del centre i el departament tècnic d’Urbanisme de l’Ajuntament. I a més de les noves instal·lacions, es van a canviar les finestres més antigues per millors tancaments per a una major eficiència energètica. Així mateix es va a dotar d’accessibilitat a l’edifici amb la instal·lació d’un ascensor.\nL’alcaldessa de Biar, Magdalena Martínez, indica que “ja s’estan redactant els plecs per a l’adjudicació de les obres perquè portem quelcom de retard i l’actuació és urgent. Explica que “aconseguim desembossar esta licitació quan, l’any passat en estes mateixes dates, aprovem la redacció del projecte, però l’arribada de la pandèmia va dilatar els terminis. No volem esperar més i estem ultimant tota la memòria per a intentar adjudicar les obres, una vegada finalitzen les festes de Nadal i Reis”, apunta la primera autoritat.


22 juny 2021 04:24\nEl conseller d'Educació, Universitat i Recerca, Martí March, ha assegurat que l'avantprojecte de Llei d'Educació entén el català com a «llengua fonamental» en l'aprenentatge i ha advocat per una competència «plena» en la llengua pròpia de les Balears i també en la castellana, a més de «coneixements importants» en una llengua estrangera com, per exemple, l'anglès.\nEn aquest sentit, ha proposat que, dins d'aquest plantejament, cada centre educatiu «faci el seu propi projecte lingüístic». «A partir d'aquí, volem treballar amb aportacions. La llengua té certa visceralitat però volem racionalitzar-la, ja que és un element de comunicació, no de confrontació», ha afegit.\nAixí s'ha expressat en declaracions als mitjans el conseller, després de començar aquest dijous la ronda de contactes per a presentar l'avantprojecte de la Llei d'Educació als diferents col·lectius de l'àmbit de l'educació. S'ha dut a terme la Mesa de l'Ensenyament Privat Concertat i a la Mesa de diàleg amb directors de centres. March ha recordat que comença «un camí» amb recorregut fins a setembre-octubre de 2021, quan està previst que s'aprovi la Llei. Durant aquest ha considerat que «hi ha molt de temps per a parlar, consensuar i, fins i tot, acordar discrepàncies».\nLa primera la Mesa d'aquest dijous ha comptat amb l'assistència de representants d'Escola Catòlica, Confederació Espanyola de Centres d'Ensenyament (CECE), Unió de Cooperatives d'Ensenyament, la Federació d'Escoles Infantils de la Petita i mitjana empresa de les Balears (Feipimeb) i els sindicats FSIE, CCOO, STEI, FE-UGT i ÚS. La segona s'ha celebrat aquest dijous horabaixa, amb la Mesa de diàleg amb directors dels centres educatius amb l'assistència els representants de secundària i de primària de Mallorca, Menorca i Eivissa, dels centres d'adults de Balears (ADAIB), d'Escola Catòlica, de CECE, de les Cooperatives d'Ensenyament i de Feipimeb.\nEstà previst que la setmana vinent se celebri una Mesa Sectorial d'Educació per a presentar l'Avantprojecte de Llei d'Educació com a únic punt de l'ordre del dia. D'altra banda, March ha explicat que hi ha punts de l'avantprojecte de Llei d'Educació «es contradiu» amb la LOMCE, si bé ha matisat que «sintonitza» amb el projecte de llei d'Educació del president del Govern, Pedro Sánchez.


No torna el 1939. S’allunya | Opinió | EL PAÍS Catalunya\n8 GEN 2020 - 19:14\tCET\nEncaixada de mans de Pedro Sánchez i Pablo Iglesias durant la investidura. ULY MARTÍN\nÉs fàcil entendre les causes del rebombori amb què les dretes han afrontat la investidura de Pedro Sánchez com a president del Govern d’Espanya. N’hi ha prou amb fixar-se bé en el que diuen. En síntesi és: tindrem un govern de socialistes i comunistes, amb el suport del Partit Nacionalista Basc (PNB) i Esquerra Republicana de Catalunya (ERC), els mateixos partits amb què el PSOE i el PCE van estar aliats en els últims governs de la Segona República. És a dir, el rojo-separatismo ha arribat un altre cop al Govern d’Espanya. L’enemic que van derrotar ara fa 80 anys s’ha reconstituït davant dels seus ulls atònits. L’anti-Espanya és aquí, pensen.\nLa gran emprenyada prové, a més, que es consideren vilment enganyades pels socialistes. Enganyades, sí, perquè es pensaven que Espanya podia passar del franquisme al sistema de partits de l’Europa occidental, en què els socialistes pactaven amb els comunistes i altres forces a la seva esquerra als municipis i les regions, però només molt excepcionalment els permetien entrar al govern dels Estats. Això estava estrictament vedat. Era un límit sistèmic, una frontera guardada per l’OTAN, i ara resulta que els socialistes no ho han respectat.\nDurant dècades, el paper històric dels partits socialistes a l'Europa occidental va ser exercir com a tallafocs polític, social i electoral davant dels partits comunistes, que el 1945 van sortir de la Segona Guerra Mundial amb un fort ímpetu. El PSOE de Felipe González va complir aquest paper a la perfecció a Espanya durant l’etapa oberta el 1975 amb l’enfonsament del franquisme. Ha plogut molt des de llavors. Tant que ara, davant de l'estupor i el cangueli del PP, de Vox i de Ciutadans, les restes del comunisme espanyol han entrat al Govern d’Espanya de la mà del PSOE de Pedro Sánchez. Subsumits a Unides Podem i les seves confluències, els comunistes són una part dels aliats del partit socialista en la primera coalició de govern a escala estatal.\nETA és l’altre gran tema per al rebombori. Vist en perspectiva, ETA ha estat en la pràctica la causant del renaixement de la dreta nacionalista espanyola després del franquisme. La lluita contra el terrorisme li va aportar una causa digna i democràtica i va permetre blanquejar una dreta que havia viscut còmodament instal·lada durant 40 anys en la dictadura militar i feixistitzant, centralista i nacionalcatòlica. Però els seus hereus continuen agitant el fantasma d’ETA tot i que ja fa vuit anys que es va dissoldre. Pretenen que això els estalviï haver de passar comptes amb aquell passat que, en el fons, és el que enyoren i ara s’allunya una mica més. No és que torni el 1939. És que s’allunya.\nS’han trencat, doncs, alguns tabús i alguns precintes que havien resistit el pas de moltes dècades. Tant se val que el món de la segona dècada del segle XXI sigui immensament diferent del de la postguerra mundial. Ben poc importa que el comunisme com a moviment mundial hagi deixat d’existir fa molt de temps. Tampoc importa que, en realitat, els programes dels partits comunistes espanyols des de la seva legalització el 1977 hagin estat pur reformisme socialdemòcrata. Molt més moderats que, per exemple, les polítiques aplicades pel laborisme al Regne Unit després de la Segona Guerra Mundial.\nAquests canvis importen ben poc perquè la por del comunisme a Espanya va ser substituïda a partir del 2014 pel pànic davant l’emergència de Podem com a força antisistema. Aquella emergència ha estat interpretada per les dretes com una adaptació i reagrupació als temps actuals de les forces socials i polítiques que abans havien orbitat al voltant dels partits comunistes. El moviment dels indignats que va sorgir com a protesta pels estralls de les polítiques de la Unió Europea contra la crisi econòmica del 2008 va mostrar clarament que existia un buit de representació política que els partits comunistes i les seves plataformes electorals no havien sabut canalitzar.\nLa readaptació ha resultat ser força operativa. Podem tenia en els seus inicis l’ambició declarada de substituir el partit socialista, arrabassar-li la primacia entre les esquerres. Sánchez ho va entendre i, enfrontant-se a la vella guàrdia del seu partit, va podemitzar per un moment el PSOE en un grau suficient per evitar que Pablo Iglesias el sobrepassés en les eleccions generals del 2016. Això va salvar el partit socialista de caure en l’abisme en què s’ha enfonsat a França, Itàlia i Grècia. Les dretes es van fer il·lusions perquè van pensar que la divisió i la pugna entre les dues forces d’esquerra impedirien que qualsevol d’elles es convertís en majoria de govern. No ha estat així i d’aquí ve també que la coalició progressista que tot just s'estrena els sembli una estafa. És que els ha trencat el guió que s’havien imaginat.


Presentació del llibre "Camus vs Sartre", d'Antoni Gelonch i amb Josep Rull - Diari de Terrassa\nL’acte tindrà lloc aquest divendres a la llibreria Cinta\nPortada del llibre dels dos grans intel·lectuals francesos\nLa llibreria Cinta (carrer de la Palla) acollirà avui, divendres, a les 19 hores, la presentació del llibre “Camus vs Sartre”, amb la participació del seu autor, Antoni Gelonch, i de l’exconseller Josep Rull. L’obra explica la confrontació dels dos grans intel·lectuals francesos sobre Europa, entre el final de la Segona Guerra Mundial i la dècada de 1960, respecte als totalitarismes (el comunista, en especial), la Resistència, la guerra d’Algèria, o l’ús de l’arma nuclear… Posicionaments que cada vegada els va separar més perquè la qüestió de fons sempre va ser si cal donar prioritat a la justícia o a la llibertat, si la fi justifica sempre els mitjans. Amb aquest llibre, Gelonch tanca la trilogia que va encetar amb “Luter” i “Napoleó”.\nRull, que acompanyarà a l’autor lleidatà, considera que l’assaig, com tots els de Gelonch, és tant excels com oportú. “Els posicionaments de Camus i Sartre ens porten cap als grans debats de la història d’Europa, dels que l’Estat espanyol i Catalunya sempre han quedat fora. Per exemple, quan els dos grans intel·lectuals parlen de la reconstrucció després de la Segona Guerra Mundial, aquí estem en plena dictadura i, per tant, no teníem marge de maniobra”.\nEl exconseller destaca també el punt de debat entorn de justícia i llibertat. “Els dos filòsofs en parlen i en el temps veurem que el seu pensament agafa distancia. Camus, que malauradament va traspassar jove, pensar que totes les idees són vàlides, mentre que Sartre dona suport a totes les revolucions del món perquè considera que la fi justifica els mitjans. I, a la fi, va guanyar Sartre, que es va convertir en el gran referent de l’intel·lectualitat francesa i europea”.\nTemes:Antoni Gelonch, Camus vs Sartre, Josep Rull, llibreria Cinta


Casa Vistabella Salo Itàlia - Ofertes d'hotels amb els MILLORS DESCOMPTES EN LÍNIA\nVia Cure del Lino 2, Salò, Salo, Itàlia, 25087 - Excel·lent ubicació - Veure al mapa\nMés informació sobre Casa Vistabella\nAl visitar Salo, vosté es sentirà com a casa a Casa Vistabella, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nCasa Vistabella ofereix un servei impecable i compleix amb totes les exigències dels més experimentats viatgers. Transport hotel/aeroport, ascensor, servei de llançadora són només algunes de les comoditats que fan que Casa Vistabella sigui diferent dels altres hotels de la ciutat.\nL'ambient de Casa Vistabella es reflexa en cada habitació. aire condicionat, calefacció, balcó/terrassa, aparell de televisió LCD/pantalla de plasma, cuina americana són només algunes de les comoditats a la vostra disposició. L'hotel ofereix una excelent varietat d'instal.lacions d'oci, incloent platja privada, piscina exterior, jardí. Sigui quina sigui la seva raó per visitar Salo, el Casa Vistabella és el lloc perfecte per una estimulant i emocionant escapada.\nCal que informeu el Casa Vistabella de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


Pixelats: el videojoc improvisat\nEl dilluns 30 de desembre a les 17:00h en el Centre Cultural Eusebio Sempere d'Onil.\nEspectacle infantil presentat per ImproVivencia i dirigit per JJ. Sánchez i Encarni Corrals. Endinsa't en aquest joc familiar i aventures improvistas. Activitat dirigida a nens i nenes a partir de 4 anys i durada de 50 minuts. Entrades gratuïtes fins a completar aforament, recollint-les a partir de 16 de desembre a la Casa Cultura\nDE QUÈ VA L'ESPECTACLE?\nPixelats és un espectacle de teatre infantil en clau de comèdia. El públic participa activament ajudant els actors a crear històries. El context és un videojoc recreat damunt de l'escenari en el qual el quart actor és un personatge malvat d'animació anomenat Capità Graham. Les històries i personatges que es creen són improvisats al moment, per la qual cosa cada espectacle és diferent i una experiència única.\nHugo, Mario i Lucas són tres amics experts en videojocs. Cada setmana es reuneixen per a jugar en el seu "dia de la quedada". En aquesta ocasió, Lucas porta una sorpresa misteriosa, Pixelats, un videojoc que ha trobat en la golfa del seu pare. Quan ho proven són abduïts i teletransportados a un món de píxels on tot és possible. El malvat Capità Graham els posa a prova amb diferents nivells que han de superar si no volen quedar-se atrapats per sempre. Per sort, els tres amics no estan sols, compten en tot moment amb l'ajuda i creativitat dels petits i grans multijugadores.\nVine a jugar i a diverteix-te!


ACCIONS DEL PROGRAMA ESCOLES VERDES | INSTITUT Manuel Sales i Ferré\nLa setmana de l’11 al 15 de novembre, els alumnes de l’Institut Manuel Sales i Ferré, han participat en la recollida selectiva del paper d’alumini, dintre del marc de “XI Setmana Europea de la Prevenció de Residus”. Per fer aquesta recollida selectiva s’han instal·lat papereres a cada aula i una a l’entrada del pati. Els alumnes de 2n d’ESO de l’optativa “Juguem net” han recollit les papereres d’alumini i han pesat tot el paper recollit, que ha sigut un total de 570 g. Tornarem a fer aquesta campanya de recollida de paper d’alumini, entre altres accions, els pròxims trimestres d’aquest curs per observar si en disminueix el consum.\nAltres activitats del programa que ja estan en marxa durant el curs actual són la matèria optativa “Juguem net” i l’acció “Camins Segurs” que té lloc tots els dijous del curs a primera hora i consisteix en el tancament del trànsit rodat als carrers adjacents a l’Escola Ramon y Cajal i a l’Institut. Amb això es pretén fomentar l’hàbit saludable d’anar a classe a peu o amb bicicleta/patinet i així contribuir a la reducció de la contaminació ambiental.


Comunicat OPC, un garatge de Perpinyà sota sospita, el nord-català François Molins nombrat procurador general a la Cour de Cassation, i vídeo del Govern català per commemorar el 27 octubre, així com la declaració institucional del president Torra.\n* Comunicat OPC (Oui au Pays Catalan) sobre la solidaritat amb l’Aude. Ahir dissabte , 9 camions llogats per OPC, van partir des de Clairà fins a l’Aude per transportar les 70 tones d’ajudes que han recollit, en 15 dies, els militants d’aquest partit.\nEn aquesta col·lecta han contribuït no només militants d’aquest partit, sinó que també hi ha hagut particulars, batlles i desenes d’empreses. Així doncs, OPC a aconseguit el seu propòsit i ha fet arribar una part de la solidaritat catalana vers els occitans.\n* La policia investiga un garatge a Perpinyà per possible estafa. Diversos clíents han presentat denúncies contra un garatge de Perpinyà, on venen cotxes de luxe a baix preu, uns 4.000 €uros per exemple per un cotxe Jaguar V6 , un Mercedes o un Chrysler Cruiser.\nEls cotxes semblaven en bon estat, tant a l’exterior com a l’interior, però una vegada comprats, comencen els problemes: ‘”pneumàtics greument malmesos, retrovisors trencats, etc. A més , sembla que el control tècnic està ‘falsificat‘. Com a exemple una parella va comprar per 2500 € un Chrysler Cruiser que provenia de Suïssa, i va ser impossible obtenir la carta grisa, a més d’haver de fer diverses reparacions al cotxe.\nNDLR: Potser Compraven després de veure-ho en fotografia?\n* El nord-català François Molins designat pel president de la República, procurador general a la Cour de Cassation. Nascut a Banyuls dels Aspres, fa 65 anys, actualment ocupava el lloc de procurador de la república de París, també és la cara pública de l’antiterrorisme , sobretot després dels atemptats que ha patit França des de 2015. El seu nomanament va sortir publicat al Journal officiel d’ahir dissabte.\n* Avui us oferim el vídeo del Govern de Catalunya per commemorar el 27 d’octubre. El va editar i publicar per commemorar el primer aniversari del 27 d’octubre. Les imatges que acompanyen van ser triades i són des de fa un any amb: els discursos del MH Carles Puigdemont i l’HC Oriol Junqueras inclosos, es combinen amb la interpretació de la cançó Germans de llengua, del cantautor Joan Rovira, des del pati dels Tarongers del Palau de la Generalitat.\nEl vídeo, que va ser difòs ahir dissabte al matí acaba amb un llaç groc i el lema en català i anglès ‘Llibertat presos polítics i exiliats‘. També podeu llegir en PDF la declaració institucional del MH president Quim Torra.\nGermans de llengua